open-index/open-wikipedia-markdown huggingface dataset:
תאוריית הקשר על חייו של אלביס פרסלי

[ממוזער|אלביס פרסלי ב-1970 לפני שנפגש עם [ריצ'רד ניקסון. התמונה צולמה על ידי אולי אטקינס, צלם של הבית הלבן]]
מספר אנשים דיווחו כי ראו את אלביס פרסלי גם לאחר מותו בשנת 1977. בשל כך, **[[תאוריית קשר|תאוריית הקשר]] לפיה אלביס לא מת**, ובמקום זאת הסתתר, זכתה לפופולריות בקרב מחברים ואנשים רבים.

## עדויות ראייה בולטות
התצפית המוקדמת ביותר לכאורה של אלביס היה בנמל התעופה הבין-לאומי של ממפיס, אדם הדומה לאלביס לו ניתן השם "ג'ון בורוז", שהיה אותו השם שבו השתמש אלביס כשהזמין חדרים במלונות, נראה בנמל. מספר אנשים דיווחו כי ראו אותו גם בקלמזו, מישיגן בסוף שנות ה-80. דיווחים אלו ספגו לעג פומבי והפכו בסופו של דבר לתוכן צהוב בעיתונים כמו השבועון העולמי החדש. בקליפורניה, אנשים רבים האמינו שראו את אלביס בפארק השעשועים לגולנד בקליפורניה זמן קצר לאחר פתיחתו בשנת 1999. מאוחר יותר התברר כי חקייני אלביס נשכרו כאטרקציה בפארק להנצחת הזמר המפורסם.

על פי שמועות, אלביס הופיע ברקע של סצנה בשדה התעופה בסרט "שכחו אותי בבית" משנת 1990. נטען כי הגבר המזוקן לבוש צווארון גולף וז'קט ספורט שניתן היה לראות מעבר לכתף השמאלית של דמותה של קתרין אוהרה בזמן שהיא מתווכחת עם עובד חברת תעופה היה אלביס. החוקר בן רדפורד הגיב לאנשים שטענו שראו את אלביס: "למה לזייף את המוות שלך ואז להופיע כניצב בסרט פופולרי? איך ייתכן שהצוות לא הבחין בנוכחותה של אחת הדמויות המפורסמות ביותר בעולם? אפילו אם הוא נראה שונה מאוד, האם יכול היה להסוות את קולו ואת הגינונים שלו?" רדפורד עבד קשה מאוד על מנת למצוא את השחקן ששיחק את התפקיד הזה כדי להוכיח שהוא לא אלביס. הוא הסביר שנטל ההוכחה מוטל על הטוען. בריאיון ל-USA Today, הבמאי כריס קולומבוס הגיב "אם אלביס היה על הסט, הייתי יודע".

לאחר שאותגר על ידי רדפורד לאתר את זהותו האמיתית של הניצב הזה מצא קני בידל שהאיש הוא גארי ריצ'רד גרוט, שמת מהתקף לב בפברואר 2016. בידל איתר את בנו של גרוט, רומן, שהסביר שאביו היה אכן הניצב בסצנת שדה התעופה של שכחו אותי בבית, ושהוא הכיר אישית את הבמאי כריס קולומבוס. בשל כך הוא הופיע במספר מסרטיו כניצב, כולל בשכחו אותי בבית.

ביל ביקסבי, שכיכב יחד עם אלביס ב-Clambake ו-Speedway, אירח שתי תוכניות טלוויזיה מיוחדות שחקרו את תאוריית הקשר: המסמכים של אלביס (1991) והתאוריה על אלביס (1992). הקונספירציה הוצגה גם במשחק הווידאו מ-1990, Les Manley in: Search for the King, שבו הגיבור מנסה למצוא את אלביס (המכונה במשחק "המלך") כדי לזכות בתחרות של מיליון דולר.

יש המאמינים שאלביס השתתף ביום הולדתו ה-82. אך היה זה איש זקן בשם בוב ג'ויס עם מאבטחים סביבו, כולו שיער אפור, זקן אפור, משקפי שמש וכובע כדור, וזאת הסיבה שרבים האמינו שמדובר באלביס.

אדם הדומה לאלביס נראה עובד כשומר שטח עבור גרייסלנד, והאמינו שהוא גם אלביס.

קבוצת אנשים מאמינה שאלביס היה מעורב איכשהו במאפיה בתקופתו ככוכב רוק, בתחילה שימש כסוכן סמוי והתגלה. לפיכך, אנשים המאמינים בתאוריית הקונספירציה חושבים שהוא זייף את מותו כדי לנסות לרמות את המאפיה.

## הערות שוליים

קטגוריה:אלביס פרסלי
קטגוריה:תאוריות קשר
Beluga

**Beluga** (**בלוגה**) הוא יוטיובר אמריקאי המפרסם מערכונים קומיים וסרטונים קצרים, ובערוצי היוטיוב האחרים שלו גם סרטוני ממים וסרטונים בנושא משחקי וידאו.

## הערוץ ותכניו
ערוץ היוטיוב Beluga נפתח ב-26 בינואר 2017. הסרטון הראשון בו הועלה בפברואר 2021.

מרבית הסרטונים בערוץ הם מערכונים אקראיים המתרחשים בפלטפורמה דיסקורד, או סרטונים קצרים אחרים. הדמות המרכזית ברוב הסרטונים היא חתול בשם בלוגה, ומופיעים בהם גם חבריו וקרוביו של בלוגה, בשרתי הדיסקורד. הדמויות מתקשרות אחת עם השנייה בצ'אטים בתוך הפלטפורמה, ולא על ידי שיחות קוליות או פגישה פנים אל פנים. הערוץ כולל גם מגוון סרטוני גיימינג אחרים, של משחקי וידאו כדוגמת מיינקראפט, אשר אינם קשורים לסרטוני המערכונים. בלוגה נוהג להעלות סרטון חדש לערוץ מדי שלושה ימים.

תמונת הפרופיל של הערוץ, וזו השייכת לדמות של בלוגה, נלקחה מתוך מם אינטרנט משנת 2018 בשם "חתול מנומס" (Polite Cat). בתמונה מופיע חתול עם הבעת פנים ישירה אל המצלמה, שתוארה בהמשך כ"מנומסת" עם הפיכתה של התמונה לפופולרית.

נכון לדצמבר 2025, הערוץ מונה מעל ל-11 מיליון רשומים. בדצמבר 2021 נודע כי יוטיוב דירגו את הערוץ במקום הרביעי בקטגוריית "יוצרים פורצי דרך" לשנת 2021, במסגרת דירוג הסרטונים והיוצרים השנתי שלה. בנוסף, הערוץ Beluga היה לערוץ היוטיוב הצומח ביותר בהיסטוריה, כאשר הוא צבר מעל ל-7 מיליון מנויים תוך חודשים אחדים בלבד.

## ערוצים אחרים
Beluga מחזיק בשלושה ערוצי יוטיוב נוספים:

הערוץ הראשון הוא **Beluga Jr**, השייך כביכול לבנו הצעיר של בלוגה, אותו פתח ב-12 בפברואר 2017. ערוץ זה קשור בתכניו לערוץ Beluga הראשי. הערוץ צבר עד כה כ-450 אלף רשומים.

הערוץ השני הוא **Explore Lucid Dreaming**, אותו פתח ב-30 בספטמבר 2017. בערוץ זה בלוגה מפרסם סרטונים בנושא חלימה מודעת (Lucid dreaming), בהם הוא מדריך כיצד להגיע לחלום צלול, על ידי שיטות שונות הקיימות עבור כך. ערוץ זה הוא הראשון בו היוטיובר היה פעיל, על אף שהיה האחרון שנפתח. עם הגידול בפופולריות של הערוץ Beluga, הוא נהיה פחות פעיל בערוץ זה, אך ציין כי הוא עדיין מתכנן להעלות סרטונים. הערוץ צבר עד כה כ-1.08 מיליון רשומים.

הערוץ השלישי נקרא **Braden Boyko,** אותו פתח ב-24 בנובמבר 2017, ושמו נוצר על פי שמו האמיתי של בלוגה (Braden Boyko). בערוץ זה בלוגה מפרסם סרטונים מצחיקים בנושאים שונים, בדומה לתוכן של ערוצים אחרים שלו. הוא מצלם סרטונים לרוב כאשר הוא נראה במצלמה או נמצא מחוץ לביתו, אך חלקם נעשים גם במחשב. הערוץ צבר עד כה 179 אלף רשומים.

על אף שלכאורה Beluga אמור היה להיות ערוץ משני של היוטיובר (כאשר הסרטון הראשון בערוץ זה הועלה רק ב-2021, למרות שנפתח בפועל כבר בתחילת 2017), הוא זכה לפופולריות הרבה ביותר מבין שלושת הערוצים.

לערוץ ישנן ערוצי פרודיה רבים השייכים כביכול לחברים של בלוגה.

## קישורים חיצוניים
**Beluga**

****
* 

**Explore Lucid Dreaming**
* 
* 
**Braden Boyko**

* 
* 

## הערות שוליים

קטגוריה:יוטיוברים אמריקאים
קטגוריה:פעילי אינטרנט אמריקאים
קטגוריה:אמריקאים שנולדו ב-2002
שלדון רוס

**שלדון מ. רוס** (באנגלית: **Sheldon S. Ross**) נולד ב־30 באפריל 1943. הוא פרופסור ומחזיק הקתדרה על-שם דניאל ג' אפשטיין בבית הספר להנדסה על-שם אנדרו ויטרבי באוניברסיטת דרום קליפורניה. הוא מחברם של מספר ספרים בתחום ההסתברות.

## ביוגרפיה
רוס קיבל את התואר הראשון שלו במתמטיקה מברוקלין קולג' ב-1963, את התואר השני שלו במתמטיקה מאוניברסיטת Purdue ב-1964 ואת הדוקטורט שלו בסטטיסטיקה מאוניברסיטת סטנפורד ב-1968, תחת ג'רלד ליברמן וסיירוס דרמן. הוא כיהן כפרופסור באוניברסיטת קליפורניה, ברקלי משנת 1976 ועד שהצטרף לבית הספר להנדסה של אוניברסיטת דרום קליפורניה ב-2004. הוא משמש כעורך של מספר כתבי עת, ביניהם הסתברות במדעי ההנדסה והמידע. בשנת 2013 הפך לעמית במכון לחקר ביצועים ומדעי הניהול.

ב-1978 הוא ניסח את מה שנודע כהשערתו של רוס בתורת התורים, שנפתרה שלוש שנים מאוחר יותר על ידי תומאש רולסקי באוניברסיטת ורוצלב בפולין.

## פרסומים נבחרים

## קישורים חיצוניים

## הערות שוליים

קטגוריה:חוקרי תורת ההסתברות
קטגוריה:סטטיסטיקאים אמריקאים
קטגוריה:סגל אוניברסיטת קליפורניה בברקלי
קטגוריה:בעלי תואר דוקטור מאוניברסיטת סטנפורד
קטגוריה:בוגרי אוניברסיטת פרדו
קטגוריה:בוגרי ברוקלין קולג'
קטגוריה:סגל אוניברסיטת דרום קליפורניה
קטגוריה:אמריקאים שנולדו ב-1943
דב נשרי

**דב נשרי (אדלר)** (כ"א באלול תר"פ, 1920 – יח בתמוז תשל"ג, 18 ביולי 1973) היה חבר "ההגנה", קצין בדרגת אל"ם בצה"ל ואיש משרד הביטחון, מנכ"ל "החברה לפיתוח חוף אילת".

## חייו
נולד לטוביה אדלר ועלה לארץ ישראל בנעוריו.

היה נוטר, מדריך ומפקד מחלקה ב ברחובות ופעיל המוסד לעליה ב' באירופה.

במלחמת העצמאות היה מג"ד בחטיבת קרייתי.

בין השנים 1952–1954 היה מפקד אילת, שהייתה שטח שיפוט צבאי. ב-1952 נישא לדליה למדני, ב-1954 עברו בני הזוג לצהלה, ובשנת 1957 נולדה בתה היחידה, ליאת.

במבצע קדש היה קצין קישור של פיקוד המרכז לחטיבה 17 ועמד בראש "**ועדת נשרי**" שתיחקרה את טבח כפר קאסם מטעם פיקוד המרכז, מספר שעות לאחר סיומו.

היה מנהל מחלקת הגדנ"ע באגף הנוער והנח"ל במשרד הביטחון. בין השאר הקים את תזמורת הגדנ"ע ויצא איתה לסיבובי הופעות בחו"ל. ב-1959 פיקד על משלחת הגדנ"עים, תלמידי כפר גלים, למדינות מערב אפריקה. המשלחת יצאה במסגרת פעילויות שהתקיימו באותה עת לקידום יחסי אפריקה–ישראל, ופעילותה נחשבה כתרומה מוצלחת לתדמית מדינת ישראל.

בשנת 1961 התגרש מדליה למדני. הכיר בכפר הירוק את דרורה חבקין שלימדה שם ונישא לה. בתם שירי נולדה ב-1964 ובנם אריאל ב-1967. התגרשו ב-1970 לאחר שדרורה נפרדה ממנו ועברה לחיות עם דני ליטני.

ב-1969 מונה למנכ"ל "החברה לפיתוח חוף אילת". למרות שרבים הטילו ספק בהיגיון הכלכלי של השקעה נוספת בתיירות באילת, בפעילותו היזמית ומסירותו הרבה הצליח נשרי תוך שלוש שנים להוציא לפועל מיזמי פיתוח רבים. כבר בשנת 1970 סיפר במסיבת עיתונאים בעיר על השקעות הצפויות בזכות מענק ממשלתי לבוני מלונות באילת. ב-1972 הותרה כניסת פועלים ערבים לעיר, ותנופת הפיתוח גברה. ביוני 1973, בעת פתיחת מלון חדש, סיפר לעיתונות על תוכנית הכשרת אזור התיירות החדש שנמצאה בעיצומה באותה עת ועל חשיבות החלטת הממשלה להקים שדה תעופה בינלאומי מחוץ לעיר.

מספר שבועות לאחר מכן נפטר במהלך ניתוח לטיפול באולקוס, בן 53 בלבד במותו. נקבר בבית העלמין בחולון. מאות הגיעו להלווייתו.

## הערות שוליים

קטגוריה:אלופי-משנה בצה"ל
קטגוריה:לוחמי ההגנה
קטגוריה:פעילי המוסד לעליה ב'
קטגוריה:אילת: אישים
קטגוריה:חיילי חטיבת קרייתי במלחמת העצמאות
קטגוריה:מפקדי גדודים במלחמת העצמאות
קטגוריה:מנכ"לי חברות ממשלתיות בישראל
קטגוריה:אישים הקבורים בבית העלמין הדרום
קטגוריה:ישראלים שנולדו ב-1920
קטגוריה:ישראלים שנפטרו ב-1973
CPU-Z

**CPU-Z** היא תוכנת שירות קטנה המפותחת ומופצת בחינם על ידי CPUID. מטרת התוכנה, המופצת עבור חלונות ועבור אנדרואיד, היא לזהות את רכיבי החומרה המותקנים במחשב (או בסמארטפון), ולספק למשתמש מידע מפורט עליהם.

## יכולות
CPU-Z מספקת למשתמש מידע על רכיבי החומרה המותקנים במחשב, מידע מפורט בהרבה לעומת הכלים המובנים שמספקת מערכת ההפעלה. בכך, מסייעת התוכנה למשתמש או לטכנאי לזהות רכיבים מסוימים ללא צורך בפירוק מארז המחשב.

בין היתר, מספקת התוכנה מידע על הרכיבים הבאים:
* מעבד - דגם, סוג התושבת, המיקרו-ארכיטקטורה עליה הוא מבוסס, צריכת חשמל מרבית (בוואט), מתח חשמלי, מידע על הרחבות לסט הפקודות שהמעבד מכיר (MMX, SSE, x64 וכו'), מידע על כמות הליבות וה-threads ומהירותם, ומידע על זיכרון המטמון.
* לוח האם - דגם, סוג ערכת השבבים, מידע על דגם ה-BIOS וגרסתו הנוכחית ומידע על אפיקי תקשורת עיקריים כמו PCI Express בהם הלוח תומך.
* זיכרונות RAM - כמות הזיכרון, מהירויות כרטיסי הזיכרון ותזמונים. ניתן לקבל גם מידע על כל כרטיס זיכרון בנפרד.
* כרטיס המסך - פרטי דגם ומיקרו-ארכיטקטורה, תדרי העבודה של הליבה והזכרונות, גודל זיכרון ה-VRAM ורוחב הפס של אפיק הזיכרון.

בנוסף לכך, מספקת התוכנה כלים למדידת ביצועים (Benchmark) למעבד, וכן אפשרויות לשמירה של הדו"ח שמספקת התוכנה כקובץ טקסט או כקובץ HTML על מנת לאפשר שיתוף באינטרנט לשם השוואה.

## ראו גם

* מונחים בחומרה

* GPU-Z

## קישורים חיצוניים
* 
* ביקורת באתר CNET (דצמבר 2009)
* ביקורת באתר Softpedia (אוקטובר 2006)
* ביקורת באתר BenchmarkHQ (2001)

קטגוריה:תוכנה חינמית
קטגוריה:תוכנות מערכת
1981 באסטרונאוטיקה

בערך זה מצוינים אירועים בולטים שהתרחשו במהלך שנת 1981 ונוגעים לתחום האסטרונאוטיקה.

## אירועים בולטים
[שמאל|ממוזער|200px|שיגור ראשון של [מעבורת החלל]]
* 12 באפריל – שיגור ראשון מעבורת החלל קולומביה

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
בית הכנסת בחמדון

**בית הכנסת בבחמדון** הוא בית כנסת שנבנה בבחמדון (מחוז עאלי, לבנון) בשנת 1922. זהו אחד מארבעת בתי הכנסת הגדולים בלבנון. המבנה שלו עדיין עומד על כנו, למרות שהמבנה נטוש.

עד מלחמת האזרחים התקיימה בעיירה בחמדון קהילה יהודית קטנה, ובתקופת מלחמת לבנון הראשונה נותרו בה עדיין שלוש משפחות יהודיות. 

בית הכנסת הגדול והמפואר שימש את היהודים שבאו לנפוש בעיירה בימי החגים. 

בית הכנסת נעזב ערב מלחמת האזרחים אך שלד המבנה שלו עודו ניצב במקום.

## ראו גם
* ואדי אבו ג'מיל (הרובע היהודי לשעבר בביירות)
* בית הכנסת דיר אל-קמר
* בית הכנסת צידון

## קישורים חיצוניים
* סרטונים  על בית הכנסת, באתר "כארז בלבנון"
* תמונות והסבר על בית הכנסת, בדף למורשת יהודי סוריה ולבנון
* תמונת הכניסה לבית הכנסת, באתר "כארז בלבנון"
* תמונת פנים בית הכנסת בכפר בחמדון, באתר "כארז בלבנון"
* 

## הערות שוליים

בחמדון
בחמדון
קטגוריה:יהדות לבנון
בית הכנסת בעאליי

**בית הכנסת בעאליי**, הידוע גם בשם **בית הכנסת אהל יעקב**, הוא בית כנסת שנבנה בעאליי (במחוז עאליי, לבנון) בשנת 1895.

## היסטוריה
התיישבות יהודית בעאליי החלה ב-1860, כאשר היגרו לעיירה יהודים מהקהילה בדיר אל-קמר, עקב המתיחות בין הנוצרים והדרוזים.

לאחר פתיחת מסילת הרכבת ביירות–דמשק באוגוסט 1895, החלו יהודי ביירות לבלות את חופשות הקיץ בהר הלבנון, בין השאר בעאליי.

הנדיב עזרא, בנו של יעקב אנצרות, בנה בשנת 1895 את בית הכנסת לקהילה היהודית, וקרא לו על שם אביו.

ב-27 ביולי 1922 פרסם העיתון היהודי "אל-עלם אל-ישראלי", שבית הכנס נצבע בצבע שמן ובבית הכנסת הותקן לראשונה חשמל.

.ב - 1983 השתלטו סורים על בית הכנסת וחיללו אותו

באוגוסט 1983 בזמן מלחמת לבנון הראשונה הגיעה סיירת של חב"ד ניקתה את בית הכנסת והכשירה מחדש את המקווה שצמוד אליו

## לקריאה נוספת
* בן-דב, מאיר, "בית-הכנסת בעליי", ספר זאב וילנאי (בעריכת אלי שילר), ירושלים 1984, עמ' 301–303.

## הערות שוליים

עאליי
עאליי
דנזל

**יוהאן וואם** (**Johan Waem**; נולד ב-9 בנובמבר 1976), המוכר בשם הבמה **דנזל** (בצרפתית: **Danzel**), הוא זמר בלגי שביצע מספר שירים שהפכו ללהיטים.

## ביוגרפיה
יוהאן וואם נולד בעיר בוורן שבפלנדריה המזרחית, בלגיה. בגיל 15 הוא הקים להקה בה ניגן על גיטרת בס ושר. הוא השתתף בגמר תוכנית טלוויזיה "בלגיאן איידול" בשנת 2003.

בשנת 2003 הוא הוציא תחת שם במה "דנזל" את הסינגל הראשון שלו, "You Are All of That". הוא הגיע למקום ה-69 במצעדי סינגלי ואלבומי הדאנס הבריטיים.

בשנת 2004 דנזל הוציא את הסינגל השני שלו,  שהיה רמיקס של שיר שבוצע בשנת 1998 על ידי Black & White Brothers. השיר זכה להצלחה גדולה והגיע למצעד הפזמונים במספר מדינות. בהונגריה הוא הגיע למקום הראשון. היקף המכירות בבלגיה ובצרפת הגיע לרמה של אלבום זהב. בסך הכול נמכרו כ-500 אלף העתקים מהסינגל ברחבי העולם. בישראל השיר הגיע למקום ה-22 במצעד הפזמונים השנתי של 2004.

בשנת 2005 הוא הוציא את השיר  שגם הוא היה רמיקס של שיר שהוצא על ידי Black & White Brothers. השיר זכה להצלחה בעיקר בבריטניה בה הגיע למקום השישי במצעדי סינגלי ואלבומי הדאנס הבריטיים. בבלגיה הוא הגיע למקום השני.

בשנת 2006 דנזל הוציא את הסינגל הרביעי שלו, "My Arms Keep Missing You" שהיה קאבר לשירו של ריק אסטלי משנת 1988. השיר הגיע למצעד הפזמונים במספר מדינות באירופה ובבלגיה דורג במקום ה-14.

שירים נוספים שבוצעו על ידי הזמר זכו להצלחה מוגבלת אך הגיעו למצעד הפזמונים בבלגיה.

בנוסף לסינגלים דנזל הוציא אלבום המוזיקה *The Name of the Jam* בשנת 2004 ואלבום המוזיקה *Unlocked* בשנת 2008. הם לא זכה להצלחה מסחרית ולא הגיעו למצעדים.

בשנת 2009 דנזל ערך סבב הופעות בפולין.

לאחר הפסקה של מספר שנים, הוא הוציא בקיץ 2022 את הסינגל "Time Marchines".

## קישורים חיצוניים
* 

* שירי דנזל ביוטיוב

## הערות שוליים

קטגוריה:זמרים בלגים
קטגוריה:זמרי פופ
קטגוריה:בלגים שנולדו ב-1976
סכר תשרין

**סכר תשרין** (בכורדית: **Bendava Tişrîn**; בערבית: **سد تشرين**; מילולית: 'סכר אוקטובר') הוא סכר על נהר הפרת שבסוריה. הסכר נמצא במחוז חלב, והוא ממוקם במרחק כ-90 קילומטרים מזרחית לעיר חלב. אורך הסכר הוא 40 מטרים, והוא בעל 6  טורבינות מים , ומייצר למעלה מ-1.6 מיליארד קילוואט בשעה. בנייתו נמשכה בין השנים 1991 ל-1999. חפירות שנעשו כתוצאה מבניית הסכר והיווצרות מאגר בצמוד אליו, סיפקו מידע חשוב על התיישבות עתיקה באזור מהתקופה הנאוליתית.

מאגר סכר תשרין ניזון בעיקר מנהר הפרת, אך גם מנהר סאג'ור הזורם מטורקיה לסוריה, מזרחית לפרת.

סכר תשרין הוא האחרון מבין שלושה סכרים שסוריה בנתה על הפרת, יחד עם סכר טבקה וסכר הבעת'. אחת הסיבות המרכזיות להקמתו היא העובדה שסכר טבקה התברר להיות בעל תפוקת כוח נמוכה מהצפוי.
## חפירות הצלה באזור מאגר סכר תשרין
לקראת השלמת בניית הסכר, נוצר מאגר סכר תשרין מצפון לו, אשר הציף אזור שבו אותרו אתרים ארכאולוגיים רבים. כדי לשמר ולתעד מידע רב ככל האפשר, נערכו באזור זה חפירות ארכאולוגיות עם התקדמות בניית הסכר וטרם ההצפה. בין האתרים העתיקים ביותר שנחפרו וכעת מוצפים הוא ג'רף אל אחמר, אתר המכיל ממצאים נאוליתיים, שבו פעלה נציגות צרפתית בין 1995 ל-1999. החפירות העלו כי האתר היה מאוכלס בין השנים 9200 ל-8700 לפני הספירה, והממצאים כללו מבני אבן מעוטרים ובבעלי חלוקה פנימית ייחודית, וגולגולת אנושית. ממצאים אלו נחשבו כה חשובים, עד כדי כך שבשנת 1999 נדחתה הצפה של מאגר סכר תשרין בשבועיים כדי שניתן יהיה לפרק שלושה בתים ולבנות אותם מחדש במוזיאון הסמוך למקום.

## מלחמת האזרחים בסוריה
ממוזער|התקדמות הכוחות הכורדים (בצהוב) בקרבות נגד ארגון דאעש (בשחור) במהלך כיבוש סכר תשרין על ידי המחתרת הכורדית בשנת 2015
ב-26 בנובמבר 2012, כשנה לאחר פרוץ מלחמת האזרחים בסוריה, כבשו כוחות המורדים את הסכר מידי משטר אסד. כיבוש הסכר על ידי המורדים ניתק קו אספקה ששימש את משטר אסד, לעיר א-רקה, ואיחד את שטחי המורדים שנכבשו משני צדי נהר הפרת. בספטמבר 2014, ארגון דאעש כבש את הסכר מידי כוחות המורדים.

בדצמבר 2015, המחתרת הכורדית בסוריה כבשה את הסכר מידי דאעש. במסגרת מתקפה מוצלחת זו, שחררו הכורדים עשרות כפרים בקרבת הסכר. בנוסף, הכורדים הצליחו לראשונה במסגרת המלחמה לחצות את נהר הפרת, והדבר אפשר את התקדמותם מערבה ודרומה. התקדמות זו אפשרה בהמשך את שחרור העיר א-רקה מידי דאעש במהלך 2017 על ידי הכורדים, לאחר שכוחות משטר אסד נכשלו במשימה זו מספר פעמים כאשר ניסו להגיע אל העיר מדרום.

## לקריאה נוספת

*
*
*
*
*
*
*
*
*
*


## קישורים חיצוניים

## הערות שוליים

קטגוריה:סוריה: סכרים
קטגוריה:מלחמת האזרחים בסוריה
מוזיקת קרוסאובר

**מוזיקת קרוסאובר** (באנגלית: **Crossover music**) הוא כינוי למעבר של מבצע מוזיקלי מז'אנר מוזיקלי אחד לז'אנר מוזיקלי אחר, בעיקר מגוספל דתי לרית'ם אנד בלוז או לרוק אנד רול חילוני.

בהקשרים מסוימים, לכינוי זה יכולות להיות קונוטציות שליליות הקשורות לניכוס תרבותי, בין היתר דילול התכונות הייחודיות של השירים כדי לפנות לטעם המוזיקלי של הקהל. לדוגמה, בשנים הראשונות של הרוק אנד רול, שירים רבים שהוקלטו במקור על ידי מוזיקאים אפרו-אמריקאים הוקלטו מחדש על ידי אמנים לבנים, כגון פאט בון, בסגנון מושחת יותר, לעיתים קרובות עם שינוי המילים, כך שיהו שונים מהגרסאות המקוריות. גרסאות כיסוי אלו היו פופולריות בקרב קהל רחב בהרבה.

קרוסאובר נובע לעיתים קרובות מהופעת המוזיקה בפסקול של סרט. לדוגמה, מוזיקת סקארד הארפ  קיבלה פופולריות כתוצאה מהופעתה בפסקול של הסרט משנת 2003, קולד מאונטן, ומוזיקת הבלוגראס חוותה התעוררות עקב הופעתה בפסקול של הסרט משנת 2000, אחי, איפה אתה?.

## ראו גם
* מוזיקת עולם
* פולק
* אמנות אקלקטית

## לקריאה נוספת

* 
* Lonergan, David F. *Hit Records, 1950–1975*. Scarecrow Press, 2004. 
* Szwed, John F. (2005). *Crossovers: Essays on Race, Music, And American Culture*. 
* Brackett, David (Winter 1994). "The Politics and Practice of 'Crossover' in American Popular Music, 1963–65" *The Musical Quarterly* 78:4.
* George, Nelson. (1988). *The Death of Rhythm & Blues*. New York: Pantheon Books.


## קישורים חיצוניים

* מאמר על ההגדרה של קרוסאובר קלאסי

## הערות שוליים

__NOTOC__

קטגוריה:מוזיקה פופולרית
קטגוריה:סגנונות מוזיקליים
פרס ג'ון פון נוימן

קיימים מספר פרסים הקרויים על שם ג'ון פון נוימן (1903–1957), מתמטיקאי ואיש אשכולות הונגרי-אמריקאי ממוצא יהודי.
ז'ורדן ברדלה

**ז'ורדן ברדלה** (בצרפתית: **Jordan Bardella**; נולד ב-13 בספטמבר 1995) הוא פוליטיקאי צרפתי המכהן כיו"ר האיחוד הלאומי (RN) מאז 2022. שימש בעבר כיו"ר המפלגה בפועל מספטמבר 2021 עד נובמבר 2022 וכסגן יו"ר המפלגה מ-2019 עד 2022. ברדלה שימש גם כחבר בפרלמנט האירופי (MEP) מאז 2019, אז היה המועמד המוביל ל-RN בבחירות לפרלמנט האירופי, והוא חבר מועצה אזורי של איל-דה-פרנס מאז 2015.

לפני שהפך ליושב ראש בפועל של ה-RN, שימש ברדלה כסגן היושב ראש בשנים 2019 עד 2021 ודובר המפלגה בין 2017 ל-2019. בין השנים 2018 ל-2021, הוא היה גם יו"ר אגף הנוער שלו, החזית הלאומית דה לה ז'ונס (FNJ), לימים שונה שמה ל-Génération Nation (GN).

## ביוגרפיה
### חיים מוקדמים
ברדלה נולד ב-13 בספטמבר 1995 בדראנסי, סן-סן-דני, כילד יחיד במשפחה צנועה ממוצא איטלקי. משפחתו מצד אמו היגרה לצרפת מטורינו בשנות ה-60. סבתו מצד אביו, ילידת לה-פרט-סו-ז'ואר, גם היא בחלקה מהגרת, עם אב אלג'יראי שהגיע לצרפת בשנות ה-30, לוילרבאן ועבד כפועל בתעשיית הבנייה. ברדלה גדל בדיור בפיקוח על שכר דירה בדראנסי, ולימים טען שהוא מייצג את "המקורות הצנועים והמרקם החברתי" בפוליטיקה.

לאחר שקיבל תעודה בכלכלה ומדעי החברה בהצטיינות מז'אן-בטיסט-דה-לה-סאל בסן-דני, הוא למד גאוגרפיה באוניברסיטת פריז-סורבון אך נשר כדי להתמקד בפוליטיקה.

## עמדות פוליטיות
במהלך הקמפיין שלו בבחירות 2019 הצהיר ברדלה כי שתי העדיפויות הפוליטיות של דורו הן משבר המהגרים והמשבר הסביבתי, ואמר כי "אם בני האדם אחראים למה שנראה כשינויי אקלים, המודל הכלכלי שלנו תלוי בו". הוא גם התנגד לכניסתה של צרפת להסכמי סחר חופשי חדשים. ברדלה גם מתח ביקורת על "הסביבתיות העונשית" של ממשלת מקרון, שלטענתו היא "הפללת העם הצרפתי".

ברדלה מתנגד לנישואים חד-מיניים בטענה שהם יפתחו את הדלת לפונדקאות או לרבייה בסיוע רפואי. עם זאת, הוא הסכים ש"עבור רוב צרפת, נישואים לכולם הם עכשיו נתון" והצהיר על תמיכתו במשאל עם יוזמת אזרחים בנושא ב-2019. ברדלה גם דוגל ב"קיצוץ בשירותים הסוציאליים לאנשים שהגיעו לצרפת באופן לא חוקי" ובלגליזציה של קנאביס למטרות רפואיות.

לפי "לה מונד", ברדלה יכול "להתפאר בכך שרקם קשרים הדוקים יותר" עם מנהיג מפלגת הליגה הצפונית באיטליה מתאו סלביני, שהוא רואה בו מודל לחיקוי. מאמינים שהוא גם מקורב ליועצה של מארין לה פן, פרדריק שאטיון, לאחר שבשלב מסוים היה במערכת יחסים עם בתו, כמו גם עם פלוריאן פיליפו. במקביל, ברדלה הצהיר שהוא מקורב למארין לה פן.

ב-2021 הוא פרסם בפייסבוק הצהרות תמיכה ב-Génération Identitaire, ארגון ימין שפורק על ידי ממשלת צרפת בשל "הסתה לשנאה גזעית ולאלימות". כתוצאה מכך, פייסבוק הסירה את הפוסטים והשעתה תכונות מסוימות בחשבון שלו.

לאחר שעלי ראבה, מוסלמי, נבחר מחדש לראשות עיריית טראפס ב-2021, תיאר ברדלה את העיר כ"רפובליקה אסלאמית" בתחנת הרדיו אירופה 1. לאחר מכן הודיע ב-2 בפברואר 2022 כי הוא מואשם בגין הצהרה זו, ואמר "אני מאוכזב מכך שמערכת המשפט הצרפתית שואפת היום לאותה מטרה כמו האיסלאמיסטים, להשתיק את אלה שמגנים סוגיות אמיתיות ואת אלה שמתנגדים לשינוי של אינספור שכונות בצרפת".

## קישורים חיצוניים

* 

## הערות שוליים

קטגוריה:פוליטיקאים צרפתים
קטגוריה:צרפתים ממוצא אלג'יראי
קטגוריה:צרפתים ממוצא איטלקי
קטגוריה:צרפתים שנולדו ב-1995
קטגוריה:אישים שהופיעו ברשימת טיים 100 נקסט
שרגא שובל

**שרגא שובל** (נולד ב-19 באוקטובר 1958) הוא פרופסור ישראלי במחלקה להנדסת תעשייה וניהול ודיקן הפקולטה להנדסה באוניברסיטת אריאל.

## ראשית חייו וחינוך
שרגא שובל נולד ברמת גן. למד בתיכון "אהל שם" וקיבל B.Sc. (1985) ו-M.sc. (1987) בהנדסת מכונות מהטכניון, המכון הטכנולוגי הישראלי. תואר M.Sc. עבודת גמר: שילוב של מחרטת CNC ורובוט בתא ייצור גמיש. יועץ: פרופ. אהוד לנץ. בין השנים 1987–1990 עבד כמדען בארגון המחקר המדעי והתעשייתי של חבר העמים (CSIRO) - חטיבת טכנולוגיות ייצור בסידני, אוסטרליה, בפיתוח מערכת רובוטית לעיבוד אבני חן צבעוניות.

הוא השלים את הדוקטורט שלו באוניברסיטת מישיגן, אן ארבור, במחלקה להנדסת מכונות ומכניקה שימושית ב-1994. כותרת הדוקטורט שלו. עבודת גמר: שילוב של סוכנים חכמים במערכת סיוע לנסיעות אדפטיבית לעיוורים. יועצים: פרופ. יורם קורן ופרופ. יוהאן בורנשטיין.

ה-NavBelt, מכשיר ניווט לעיוורים ולקויי ראייה בטכנולוגיית רובוטיקה ניידת, שפותח על סמך תזה זו, הוא אחד העזרים הרובוטיים הראשונים לעיוורים. ה-Navbelt הובילה לפיתוח ה-GuideCane, שזכה בהמצאת הרובוטיקה הטובה ביותר על ידי מגזין Discover בשנת 1998.

## עבודה
שובל חזר לישראל ב-1994 לאחר שסיים את הדוקטורט שלו לפוסט-דוקטורט בפקולטה להנדסת מכונות בטכניון, ועד שנת 2000 היה עמית מחקר וראש המעבדה לרובוטיקה וייצור ממוחשב בפקולטה להנדסת תעשייה וניהול בטכניון. בין השנים 1996–1997 עבד כיועץ עבור תאגיד קרייזלר בפיתוח של אחד מכלי רכב הנוסעים הבלתי מאוישים הראשונים עבור מתקן מבחן עמידות האוטומטי (ADR) שלהם במגרש ההוכחות של קרייזלר בצ'לסי, מישיגן.

בשנת 1998 הצטרף למחלקה להנדסת תעשייה וניהול באוניברסיטת אריאל (אז המכללה ליהודה ושומרון), תחילה כמרצה נלווה ובשנת 2000 כמרצה בכיר. בשנת 2001 תכנן והקים את מעבדת הרובוטיקה הראשונה באוניברסיטת אריאל. במסגרת זו הוא יזם את פעילות המחקר הראשונה בישראל שהשתמשה בטכנולוגיית רובוטיקה כמענה נגד טרור בסביבות מנהרות. כיהן כיו"ר המחלקה להנדסת תעשייה וניהול בין השנים 2000–2007, ו-2009-2015. הוא הפך לפרופסור חבר ב-2005 ובשבתון שלו (2007–2008) עבד במכון ההגנה והמערכות (DASI) באוניברסיטת דרום אוסטרליה. מ-2015 עד 2016 הוא היה בשבתון באוסטרליה באוניברסיטת ניו סאות' ויילס, וכשחזר ב-2016, נבחר כדיקן הפקולטה להנדסה באוניברסיטת אריאל. בשנת 2018 הוא קודם לפרופסור מן המניין באוניברסיטת אריאל.

## פעילויות מחקר
* מערכות ניידות אוטונומיות
* ייצור משולב במחשב
* הנדסת מערכות

## פרסומים
פרופ׳ שובל חיבר יותר מ-200 פרסומים מדעיים, כולל ספר לימוד, "ייצור משולב במחשב" (בעברית), שיצא לאור על ידי האוניברסיטה הפתוחה בישראל (2012).

שובל רשם גם פטנט על "רובוט נייד עם מסלול כפול לתנועה בשטח קשה".

## מאמרים נבחרים

## קישורים חיצוניים

## הערות שוליים

קטגוריה:מדענים ישראלים
קטגוריה:בוגרי בית הספר אהל שם
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בעלי תואר דוקטור מאוניברסיטת מישיגן
קטגוריה:סגל אוניברסיטת אריאל בשומרון: הנדסה
קטגוריה:ישראלים שנולדו ב-1958
Sit Still, Look Pretty (שיר)

"**Sit Still, Look Pretty**" הוא סינגל של הזמרת האמריקאית, דאייה, שיצא, על ידי חברות התקליטים רד מיוזיק, Artbeatz ו-Z, ב-4 בספטמבר 2015, כסינגל השני מהמיני-אלבום הראשון שלה, *[[Daya (מיני-אלבום)|Daya]]*, ומאלבום האולפן הראשון שלה בעל אותו השם. השיר נכתב על ידי ג'ינו ברלטה, מייק קמפבל ובריטן ניוביל, והופק על ידי סקוט ברוזנק, ג'וני ברלטה וסטיבן זאפ.

נכון לנובמבר 2022, השיר הושמע למעלה מ-465 מיליון פעמים בספוטיפיי.

## ביקורת
דנה גץ, מ-*[[אנטרטיינמנט ויקלי|Entertainment Weekly]]*, כתבה על השיר כי: "[השיר] מוריד את [הבנים הטובים] לשוליים" ועוד תייג השיר כ-"קופצני, מעיף אותך לטיול". מייק ואס מ-*[[Idolator]]* אמר כי המקהלה "מעצימה" והצהיר כי: "[השיר] ממשיך מהנקודה שבה 'Hide Away' הפסיק - בכך שהוא קצת מרדני וניתן הרבה לקשר אליו." המגזין בילבורד דירג את השיר במקום ה-47 ברשימת "100 שירי הפופ הטובים ביותר לשנת 2016".

## וידאו קליפ
הווידאו קליפ של השיר יצא בערוץ היוטיוב של דאייה ב-10 בספטמבר 2016. נכון לנובמבר 2022, הווידאו קליפ נצפה למעלה מ-52 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2016
קטגוריה:שירי דאייה
קטגוריה:שירים באנגלית
קטגוריה:שירים עם נושאים פמיניסטיים
קטגוריה:שירי סינת'-פופ אמריקאיים
וריד הכסל החיצון

**וריד הכסל החיצון** (TA: vena iliaca externa) הוא וריד זוגי באגן המנקז דם מהרגל ומהאגן. מהלכו של הווריד הוא מסופו של וריד הירך ועד להתכנסותו לווריד הכסל המשותף, כאשר לאורכו הוא מלווה בעורק הכסל החיצון.

## מהלך
וריד הכסל החיצון מהווה את המשכו של וריד הירך, ותחילתו במקום בו וריד הירך עובר תחת רצועת המפשעה. הוא עובר לאורך שולי עצם האגן ומתמזג עם וריד הכסל הפנימי מלפני מפרק העצה והכסל ליצירת וריד הכסל המשותף. וריד הכסל החיצון השמאלי נשאר תיכון לעורק הכסל החיצון לכל אורכו, בעוד וריד הכסל החיצון הימני נמצא תיכון לעורק, אך במהלכו מעלה הוא עובר מאחוריו.

וריד הכסל החיצון נחצה על ידי השופכן, ובעוד שאצל זכרים חוצה אותו צינור הזרע, אצל נקבות חוצים אותו הרצועה העגולה וכלי הדם השחלתיים.

לווריד הכסל החיצון עשוי להיות מסתם אחד, אך לרוב אין לו מסתמים.

## משמעות קלינית
כמו עורק הכסל החיצון, הווריד משמש בהשתלת כליה.


קובץ:Iliac veins.gif|ורידי הכסל
קובץ:Gray547.png|וריד הכסל החיצוני ורצועה המפשעתית


## הערות שוליים

קטגוריה:ורידים
בית הספר אליאנס המדאן

**בית הספר אליאנס [[המדאן]]** הוקם על ידי ארגון כל ישראל חברים בהמדאן, אירן, בשנת 1900. ושימש את קהילת יהודי המדאן.

בית הספר כלל בית ספר לבנים ובית ספר לבנות.

בית הספר אליאנס המדאן לבנים היה אחד מבתי הספר המפורסמים בהמדאן. במועד הקמתו למדו בו 350 בנים. לפי הנתונים הסטטיסטיים של משרד החינוך האיראני, בשנת 1927, למדו בבית ספר זה 475 תלמידים, מתוכם 159 תלמידים למדו בחינם, ולימדו בו 12 מורים.

במועד הקמת בית הספר לבנות היו רשומות בו 250 תלמידות. לפי הנתונים הסטטיסטיים של משרד החינוך האיראני, בשנת 1927, למדו בבית הספר אליאנס לבנות 259 תלמידות והיו בו 8 מורים. 75 תלמידות למדו ללא תשלום.

בנוסף לתלמידים היהודים, למדו בבית אליאנס המדאן ילדי שגרירים שהתגוררו בהמדאן וילדים איראנים מהמעמד הגבוה.

## ראו גם
* בית הספר אליאנס טהראן
* בית הספר אליאנס כרמאנשאה
* בתי ספר אליאנס באיראן
* כל ישראל חברים
* יהדות איראן
* קהילה יהודי המדאן

## קישורים חיצוניים

## הערות שוליים

קטגוריה:יהדות איראן ופרס
קטגוריה:בתי ספר של כל ישראל חברים
קטגוריה:איראן: חינוך
קטגוריה:פרובינציית המדאן: מבנים
עמית קרן

**עמית קרן** (נולד ב-7 בינואר 1964) הוא פרופסור בפקולטה לפיזיקה בטכניון. הוא פיזיקאי ניסויי בתחום של מוליכות-על ומגנטיות וחוקר חומרים כמו: זכוכיות ספינים, מגנטים מתוסכלים, מגנטים מולקולריים, ומוליכי-על בטמפרטורות גבוהות. הוא משתמש במגוון בטכניקות ניסיוניות כמו: רזוננס מיואוני, אלקטרוני וגרעיני, מגנטומטריה, הולכה, פיזור נייטרונים, פיזור קרני איקס, ופליטה פוטו-אלקטרונית. כמו כן הוא מפעיל מעבדה לגידול גבישים יחידים.

## ביוגרפיה
עמית קרן נולד בתל אביב ב-1964, בן לשרה ויוסף קרן. בשנים 1982–1985 שירת בצה"ל. קיבל תואר ראשון במתמטיקה ופיזיקה מאוניברסיטת תל אביב בשנת 1986, תואר דוקטור מאוניברסיטת קולומביה בארצות הברית בהנחייתו של פרופ' טומו יואמורה  בשנת 1994, והיה בתר דוקטורט באוניברסיטת דרום פריז, Orsay בהנחיית Henray Alloul עד 1997.

### נושאי מחקר
* **סקלת אנרגיה משותפת למוליכות-על ומגנטיות**: הקבוצה של קרן הדגימה ניסיונית שמוליכות על ומגנטיות בקופרטים  יש סקלת אנרגיה משותפת, דהיינו הטמפרטורה הקריטית וחוזק האינטראקציה המגנטית (superexchange) האחראית לסדר המגנטי בחומר פרופורציונליים זה לזה. תוצאה זאת נבדקה במספר רב של ניסויים שונים.
* **מיפוי פונקציות קורלציה אקזוטיות בזכוכיות ספין**: קרן ושותפים מצאו ניסיונית שקרוב לטמפרטורת הקיפאון של זכוכיות ספינים, תלות הקיטוב של ספין בוחן בזמן ובשדה מגנטי חיצוני היא פונקציה של היחס ביניהם. הם הסיקו מהתלות הזאת שהקורלציה בין הספינים בחומר מתנהגת כפונקציית חזקה.
* **דעיכת הקיטוב של מיואון בסביבה מגנטית רועשת**: כשמיואון מקוטב ניכנס לסביבה מגנטית רועשת הוא מאבד קיטוב. הקשר האנליטי בין הקיטוב לתכונות הרעש המגנטי נקרא פונקציית קרן (Keren function).
* **קשיחומטר**: כאשר הזרם בסליל ארוך החודר לטבעת מוליכת-על נדלק, הוא משרה זרם תמידי בטבעת. כמות הזרם בטבעת תלויה, ולמעשה מגדירה, את הקשיחות העל מוליכה שלה. על ידי מדידת הזרם בטבעת דרך המומנט המגנטי שלה אפשר לקבוע את הקשיחות. הקבוצה של קרן פיתחה מכשיר למדידת קשיחות של מוליכי על המבוסס על רעיון זה.

## קישורים חיצוניים

## הערות שוליים

קטגוריה:פיזיקאים ישראלים
קטגוריה:סגל הטכניון: פיזיקה
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת קולומביה
קטגוריה:ישראלים שנולדו ב-1964
קטגוריה:אלקטרוכימאים
מאיה בר סדן

**מאיה בר סדן** (נולדה ב-21 באפריל 1975) היא פרופסור מן המניין במחלקה לכימיה באוניברסיטת בן-גוריון בנגב, שעוסקת בננוטכנולוגיה. תחומי מחקריה הם שימוש ביכולת לאפיין מבנים קטנים (ננומטרים) עד לרמה האטומית שלהם, על מנת לתכנן חומרים מתקדמים ליישומי אנרגיה.

בר סדן עומדת בראש קבוצת מחקר המונה כמעט בכל עת כ-8 מדענים, רובם בעלי תואר דוקטור או בתקופת בתר דוקטור או סטודנטים לתואר דוקטור, ומיעוטם סטודנטים לתואר שני.

במחקריה, המשיכה בר סדן את עבודתם של קנוט אורבן , מקסימיליאן היידר , והראלד רוז , זוכי פרס וולף לשנת 2011, שפיתחו מיקרוסקופ אלקטרוני מתוקן אָבֶּרַציות, והייתה בין הראשונים שיישמו את טכניקות המיקרוסקופיה מתוקנת האברציות לחלקיקי ננו. בר סדן מתרכזת בקישור בין המבנה האטומי לבין התכונות. על כך קיבלה בר סדן בשנת 2016 את פרס קריל מטעם קרן וולף, לחוקרים צעירים מצטיינים. בנימוקים לקבלת הפרס נכתב בין השאר עוד, שהידע שהתקבל ממחקריה לגבי המבנה בסקאלה האטומית, איפשר הבנה של תהליכים המתרחשים ברמה המאקרוסקופית. הקישור בין המבנה לתכונות, שהתקבל ממחקריה, הוא זה שמאפשר לתכנן באופן מושכל את המבנים האופטימליים ליישומים שונים, ולהפעיל את הידע הסינתטי על מנת לקבל, בדיוק אטומי, את המבנים הנדרשים לכל יישום בנפרד, ובכך חשיבותו למדע הננו.

כיום עוסקת בר סדן בשימושיהם של חומרים שכבתיים כזרזים בתגובות להפקת מימן כדלק אלטרנטיבי, ובפיתוח של זרזים המופעלים בעזרת אור לשימושי פוטוקטליזה.

בשנת 2022 התפרסמה כשלאחר 4 שנים בתפקיד של יושב ראש ועדת ההוראה המחלקתית במחלקה לכימיה, החליטה שבמקביל לעבודתה במחקר ובהוראה, תתחיל ללמוד לתואר ראשון בהיסטוריה כללית ואכן עשתה זאת.

## קישורים חיצוניים

## הערות שוליים

קטגוריה:סגל אוניברסיטת בן-גוריון בנגב: כימיה
קטגוריה:כימאיות ישראליות
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראליות שנולדו ב-1975
קטגוריה:ישראלים שנולדו ב-1975
טירת מוסא

שמאל|ממוזער|מראה כללי של הטירה
**טירת מוסא** (בערבית: **قلعة موسى** או **قصر موسى**) היא טירה הממוקמת בין דיר אל-קמר לבית א-דין שבלבנון.

הטירה, המשתרעת על שטח של 3,500 מ"ר, נבנתה על ידי  ונפתחה לקהל הרחב בשנת 1969.

## היסטוריה
טירת מוסא נבנתה על גבעה שבין דיר אל-קמר לבית א-דין שבלבנון, ועל אבניה נחרטו אמונותיו ורעיונותיו של בונה הטירה. הטירה נבנתה על ידי   שנולד ב-27 ביולי 1931 בכפר  שבבקעת הלבנון ומת ב-31 בינואר 2018 בכפר דיר אל-קמר.

מוסא מספר כי הרעיון החל להתגבש אצלו כשהיה בן 14, בהשראת ימי הביניים. לאחר שמוריו וחבריו לכיתה לעגו לו על רעיונו, מוסא עזב את בית הספר והלך ברגל לצידון שם עבד עם דודו על שיקום מבצר הים בצידון. מאוחר יותר, ב-1947, הטיל האמיר מוריס שיהאב, עליו ועל דודו, לשפץ טירות ולחפש תגליות ארכאולוגיות כדי שיוצגו במוזיאון הלאומי של ביירות. הוא המשיך לעבוד באותו תחום וצבר ניסיון רב בשיקום טירות. לאחר מכן עבר לעבוד בארמון בית א-דיין, שם שיקם את המוזיאון של האמיר . הוא פיקח על העבודה ובין היתר פיקח על הצגת אוסף הנשק, הבגדים והתכשיטים של האמיר והחרב שהוצעה לאמיר על ידי נפוליאון. המוזיאון נחנך בספטמבר 1951 תחת שלטונו של הנשיא לשעבר בשארה אל-ח'ורי, ורק לאחר מכן החל מוסא לעבוד על בניית הטירה שלו. אבן היסוד הונחה בשנת 1962, והמבנה הושלם בעזרת אשתו בשנת 1969.

## קישורים חיצוניים

## הערות שוליים

קטגוריה:מבני שטות
קטגוריה:אטרקציות תיירותיות
קטגוריה:לבנון: מבנים
MKR המטבח המנצח: VIP עונה 2

**MKR המטבח המנצח: VIP עונה 2** היא עונת ה-VIP השנייה של תוכנית המציאות הישראלית "MKR המטבח המנצח" והעונה הרביעית במצטבר של התוכנית שעלתה לשידור ב-5 בנובמבר 2022 בערוץ קשת 12. בעונה זו השופטים שגם בתפקיד המנחים הם חיים כהן ורותי ברודו, ושידוריה הסתיימו ב-20 בנובמבר 2022. זוכות העונה הן ריקי גל וירדן שוהם.

## הצוותים

## טבלת הדחות

## סיכום עונה
### הכניסות למטבח
* **פרקים 1–5**
* **עליה לאוויר** – 5 בנובמבר – 19 בנובמבר 2022
* **תיאור** – בכל פרק, זוג אחד בתורו נכנס למטבח ומכין שלוש מנות: מנת פתיחה, מנה עיקרית וקינוח. השופטים נותנים על כל מנה ציון ולאחר כל המנות, הזוגות האחרים מנקדים את כל הארוחה. לאחר כל הארוחות, שני הזוגות שמסיימים בראש הטבלה, עולים לגמר.

### הגמר
* **פרק 6**
* **עליה לאוויר** – 20 בנובמבר 2022
* **תיאור** – שני הזוגות שעלו לגמר מכינים שתי מנות: מנה עיקרית וקינוח. לאחר כל מנה, הזוגות שלא עלו לגמר והשופטים מנקדים את המנה על דף.

## מדרוג

## הערות שוליים

VIP 2
משפט קניג (תורת הגרפים)

ממוזער|דוגמה למשפט קניג. כיסוי מינימלי באדום, שידוך מקסימלי בכחול
**משפט קניג** הוא משפט בתורת הגרפים, העוסק בכיסוי מינימלי ובשידוך מקסימום. הוא קובע שבגרף דו צדדי הם שווים. המשפט התגלה על ידי דנש קניג ונקרא על שמו.

## המשפט
יהי G=(V,E) גרף.

כיסוי קודקודים היא קבוצת קודקודים T \subset V המקיימת שלכל קשת e \in E יש קודקוד v \in T כך ש-v \in e. כיסוי מינימלי הוא כיסוי שאין כיסוי עם פחות קודקודים ממנו. מסמנים \tau(G) להיות גודל הכיסוי המקסימלי.

שידוך הוא קבוצת קשתות M \subset E המקיימת שלכל קודקוד v \in V יש לכל היותר קשת אחת e \in M כך ש-v \in e. שידוך מקסימלי הוא שידוך שאין שידוך עם יותר קשתות ממנו. מסמנים \nu(G) להיות גודל השידוך המקסימלי.

תמיד \tau(G)\le\nu(G), שכן כל שידוך תמיד קטן שווה מכל כיסוי (כי מכל קשת חייב להיות לפחות קודקוד אחד שישתתף בכיסוי). משפט קניג קובע שאם הגרף דו-צדדי, גם \tau(G)=\nu(G).

נשים לב שמציאת שידוך מקסימלי ניתנת לפתרון פולינומי, בעוד שבעיית כיסוי הקודקודים היא NP קשה. לכן, משפט קניג מוכיח שעבור גרף דו צדדי הבעיה איננה NP קשה.

## הוכחה
יהי T כיסוי מינימלי בגרף הדו צדדי (A\cup B, E). נמצא שידוך בגודל |T|. זה יוכיח \tau(G)\ge\nu(G), וביחד עם \tau(G)\le\nu(G) כפי שהוזכר לעיל, ינבע \tau(G)=\nu(G).

נסמן A_1=A\cap T, A_2=A\setminus T,B_1=B\setminus T, B_2=B\cap T. נסמן ב-G_1 את תת-הגרף המושרה על A_1\cup B_1. אז נראה שיש זיווג שמרווה את A1 (כלומר כל קודקוד ב-A1 נוגע בקשת שמשתתפת בזיווג). נעשה זאת בעזרת משפט החתונה של הול.

תהי x \subset A_1. נטען ש T':=B_2\uplus (A_1 \setminus x)\uplus N_1(x) (כאשר N_1(x) הם השכנים של x ב-G1) הוא כיסוי של G. אכן, כל קשת ב-G נחתכת על T (כי הוא כיסוי) שהוא A_1\cup B_2, ולכן יש לה קצה או ב-B_2, או ב-A_1\setminus x, או ב-x ואז הקצה השני בN_1(x). כיוון ש-T הוא כיסוי מינימלי, |T'|\ge|T|. מצד שני, מתקיים |T'|=|B_2|+|A_1|-|x|+|N_1(x)| וכן |T|=|A_1|+|B_2|. מצירוף כל אלה מתקבל: |N_1(x)|\ge |x|

הראנו את תנאי הול על G_1. ממשפט החתונה של הול, יש בו זיווג המרווה את A_1. משיקולי סימטריה יש גם ב-G_2 (הגרף המושרה על A_1\cup B_1) יש זיווג המרווה את B_2. כיוון שהם זרים, איחודם הוא זיווג המרווה את A_1\cup B_2 ובפרט גודלו לפחות |T| כרצוי.

## הכללות
ניתן להכליל את המשפט למקרים בהם הגרף ממושקל:
* **קשתות ממושקלות**: נניח שלכל קשת משקל אי שלילי. משקל של שידוך הוא סכום משקלי הקשתות. כיסוי ממושקל הוא פונקציה מהקודקודים למספרים אי שליליים, כך שסכום הקודקודים בקצות כל קשת הוא לפחות משקל הקשת. משקל של כיסוי כזה הוא סכום המשקלים. אז בגרף דו צדדי, משקל הכיסוי המינימלי שווה למשקל השידוך המקסימלי.
* **קודקודים ממושקלים**: נניח שלכל קודקוד משקל אי שלילי. משקל של כיסוי הוא סכום משקלי הקודקודים. שידוך ממושקל הוא פונקציה מהקשתות למספרים אי שליליים, כך שסכום הקשתות שיוצאות מקודקוד הוא לכל היותר משקל הקודקוד. משקל של שידוך כזה הוא סכום המשקלים. אז בגרף דו צדדי, משקל הכיסוי הקסימליי שווה למשקל השידוך המינימלי.

שני המשפטים נובעים ממשפט הדואליות החזק.

## קישורים חיצוניים
משפט קניג באתר mathworld
* 

## הערות שוליים

קטגוריה:משפטים בתורת הגרפים
ג'יזאדה

**גיזאדה** (בפורטוגזית: **Queijada**; באנגלית: **Gizzada**) הוא מאפה העשוי מקוקוס הנפוץ בפורטוגל וג'מייקה.

המאפה מורכב מבצק העשוי מקמח ומים במילוי ביצים, סוכר, חמאה, חלב, קוקוס, ווניל.

המאפה מוזכר לראשונה במאה ה-13 לאחר ששימש לתשלום אגרות.

## קישורים חיצוניים

* מתכון להכנת גיזאדה, באתר Homemadeinterest

## הערות שוליים

קטגוריה:המטבח הפורטוגזי: קינוחים
קטגוריה:מאפים
אלכסנדר נובאק

**אלכסנדר ולנטינוביץ' נובאק** (ברוסית: **Александр Валентинович Новак**; נולד ב-23 באוגוסט 1971) הוא מדינאי רוסי. החל מ-10 בנובמבר 2020 מכהן כסגן ראש ממשלת רוסיה לענייני דלק ואנרגיה.

## ביוגרפיה
נולד בשנת 1971 באבדייבקה שבמחוז דונצק שבאוקראינה. בשנת 1979 עברה משפחתו לנורילסק, שם עבד אביו בבניית מפעל מתכתי.

בשנת 1993 סיים את לימודיו במכון התעשייתי של נורילסק עם תואר בכלכלה וניהול במטלורגיה. בנוסף, בשנת 2009 הוא סיים את לימודיו בבית הספר הגבוה למינהל ציבורי של אוניברסיטת מוסקבה עם תואר בניהול.

עבד באדמיניסטרציה של העיר נורילסק, שם מאז מאי 2000 היה סגן ראש העיר.

לאחר כניסתו של אלכסנדר חלופונין לתפקידו כמושל חבל מנהלי קרסנויארסק, נכנס נובאק לממשלתו, מאוקטובר 2002 עד יולי 2007, כשהוא מכהן בתפקיד סגן מושל המחוז ובמקביל ראש המחלקה הפיננסית הראשית של חבל מנהלי קרסנויארסק.

מ-29 בספטמבר 2008 עד 22 במאי 2012 - סגן שר האוצר של הפדרציה הרוסית. ב-2 באוקטובר 2008 נובאק הפך לחבר מועצת המנהלים של משרד האוצר של רוסיה.

21 במאי 2012 הפך לשר האנרגיה של הפדרציה הרוסית  בממשלתו הראשונה של דמיטרי מדבדב. שמר על תפקידו בממשלת מדבדב השנייה, שהוקמה במאי 2018, וכן בממשלת מישוסטין הראשונה.

ביולי 2015, נובאק נבחר ליו"ר הדירקטוריון של רוס-סטי, ובספטמבר אותה שנה, של טרנסנפט. בנוסף, מאז 2012, הוא חבר בדירקטוריון של התאגיד הממלכתי רוסאטום (מאז 2012), גזפרום ורוסנפט (מאז 2015).

## קישורים חיצוניים

* קורות חיים באתר ממשלתי רשמי

קטגוריה:סגני ראש ממשלת רוסיה
קטגוריה:פוליטיקאים רוסים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1971
גופיף בר

ממוזער|גופיף בר מסומן בחץ
**גופיף בר** (באנגלית: **Barr body**, על שם המגלה מורי בר) או **כרומטין-X** הוא גרסה לא פעילה של כרומוזום X בתא בעל יותר מכרומוזום X אחד אשר הפך ללא פעיל בתהליך הנקרא ליוניזציה (באנגלית: Lyonization) במינים עם קביעת מין XY (כולל בני אדם). השערת ליון קובעת כי בתאים עם כרומוזומי X מרובים, כולם פרט לאחד אינם פעילים. תהליך האינאקטיבציה הוא אקראי וקורה מוקדם בהתפתחות העוברית ביונקים, מלבד בחיות כיס ובכמה רקמות חוץ-עובריות של כמה יונקי שליה שבהם כרומוזום X שמקורו בזרע תמיד מושבת.

בבני אדם אאפלואידים, לנקבה גנוטיפית (קריוטיפ 46, XX), יש גוף בר אחד לכל גרעין תא סומטי, בעוד שלזכר גנוטיפי (46, XY) אין כזה. ניתן לראות את גופיף הבר בגרעין בשלב ה- interphase כמסה קטנה בצורת כתם כהה הבא במגע עם קרום הגרעין. ניתן לראות גופיפי בר בנויטרופילים בשולי הגרעין.

בבני אדם עם יותר מכרומוזום X אחד, מספר גופיפי בר הנראים ב-interphase הוא תמיד אחד פחות מהמספר הכולל של כרומוזומי ה-X. לדוגמה, לאנשים עם תסמונת קלינפלטר (47, XXY) יש גופיף בר יחיד ולאנשים עם קריוטיפ 47, XXX יש שני גופיפי בר.

## מנגנון
למישהו עם שני כרומוזומי X (כמו רוב הנקבות האנושיות) יש רק גופיף בר אחד לכל תא סומטי, בעוד שלמישהו עם כרומוזום X אחד (כמו רוב הזכרים האנושיים) אין כזה.

השבתת כרומוזום X של יונקים מתחילה ממרכז האינאקטיבציה של X או Xic שנמצא בדרך כלל ליד הצנטרומר. המרכז מכיל שנים-עשר גנים, שבעה מהם מקודדים לחלבונים, חמישה ל- RNA לא מתורגם, מתוכם ידוע כי רק שניים ממלאים תפקיד פעיל בתהליך האינאקטיבציה של Xist :X ו- Tsix. נראה כי המרכז חשוב גם בשמירת כמות הכרומוזומים, הוא מבטיח כי השבתה אקראית מתרחשת רק כאשר קיימים שני כרומוזומי X או יותר. מתן Xic מלאכותי נוסף בשלב עוברי מוקדם יכול לגרום לאינאקטיבציה של ה-X היחיד שנמצא בתאים זכריים.

נראה שהתפקידים של Xist ו- Tsix הם אנטגוניסטיים. אובדן ביטוי Tsix בכרומוזום X הלא פעיל העתידי, מביא לעלייה ברמות ה- Xist סביב ה-Xic. בזמן זה, נשמרות רמות ה- Tsix של ה-X שיישאר אקטיבי ולכן הרמות של Xist נשארות נמוכות. שינוי זה מאפשר ל- Xist להתחיל לצפות את הכרומוזום הלא פעיל העתידי ולהתנתק מה- Xic.

יצירת גופיף בר כרוכה בשינויים רבים הכוללים שינויים בהיסטונים כגון מתילציה של היסטון H3 (כלומר H3K27me3 על ידי PRC2 אשר מגויס על ידי Xist) יובקיוטינזציה של היסטון H2A וכן שינוי ישיר של ה-DNA עצמו באמצעות מתילציה של אתרי CpG. שינויים אלו עוזרים לבטל את ביטוי הגנים בכרומוזום ה-X הלא פעיל ולהביא לדחיסה שלו ליצירת גופיף בר.

הפעלה מחדש של גופיף הבר אפשרית גם היא ונראתה בחולות סרטן שד. מחקר אחד הראה כי התדירות של גופיפי בר בקרצינומה של השד הייתה נמוכה משמעותית בהשוואה לביקורות בריאות, מה שמעיד על הפעלה מחדש של כרומוזומי X שפעם הושבתו.

## הערות שוליים

קטגוריה:כרומוזומים
דייגו ריקו

**דייגו ריקו סלגוארו** (; נולד ב־23 בפברואר 1993) הוא כדורגלן ספרדי המשחק בעמדת המגן השמאלי בחטאפה מהלה ליגה.

## קריירת מועדונים
### ריאל סרגוסה
ריקו, יליד העיר בורגוס בקסטיליה ולאון, התחיל את הקריירה במערכת הנוער המקומית של המועדון המקומי בורגוס פרומסאס , שם שיחק בעמדות החלוץ והכנף. ביוני 2011, הוא הצטרף לריאל סרגוסה והוצב בסגל הנוער.

ריקו ערך את הופעת הבכורה שלו במדי הקבוצה הבוגרת, בחודש דצמבר 2011. הוא שימש בעיקר כגיבוי בשתי העונות שלו בקבוצה, כאשר בעונה השנייה ירדה הקבוצה לליגה השלישית.

בקיץ 2013, ריקו עלה לסגל הראשי. ב־10 בספטמבר הוא שיחק את משחקו הראשון כמקצוען, בהפסד חוץ 0–1 לדפורטיבו אלאבס בסיבוב השני של גביע המלך הספרדי. הוא הופיע לראשונה בליגה השנייה ארבעה ימים לאחר מכן, ושיחק את מלוא 90 הדקות בניצחון הביתי 3–0 על טנריפה. ב־19 בנובמבר, ריקו חתם על חוזה לחמש שנים להישארות במועדון. הוא הבקיע את השער הראשון שלו כחודש לאחר מכן, בניצחון הביתי 2–1 על קורדובה. ריקו הסכים לעסקה מקצועית חדשה ב־7 בינואר 2016, והפך לחבר מלא בהרכב הראשון. הוא סיים את עונת 2015/2016 עם שער אחד ב־39 משחקים.

### לגנס
ב־17 באוגוסט 2016, ריקו הצטרף למועדון לגנס בחוזה לארבע שנים תמורת שכר טרחה של מיליון אירו. הוא ערך את הופעת הבכורה שלו במדי הקבוצה חמישה ימים לאחר מכן, בניצחון החוץ 1–0 על סלטה ויגו.

ריקו כבש את שערו הראשון בלה ליגה ב־11 בספטמבר, בהפסד 2–1 לספורטינג חיחון. ב־7 באוגוסט 2017 הוא הסכים להארכת החוזה עד 2021.

### בורנמות'
ב־24 ביולי 2018, ריקו הועבר למועדון האנגלי בורנמות' תמורת מחיר שלא פורסם, וחתם על חוזה לארבע שנים.  הוא ערך את הופעת הבכורה שלו בפרמייר ליג ב־1 בספטמבר, ושיחק 90 דקות בתבוסה 0–2 לצ'לסי. הוא התקשה לבסס באופן קבוע את מעמדו בקבוצה במהלך עונתו הראשונה במועדון, כשהוא רשם רק 16 הופעות בסך הכל בכל המסגרות; המאמן אדי האו אמר מאוחר יותר כי השחקן התמודד עם כמה מכשולים בהתאקלמות בליגה, כאשר מחסום השפה והמאבקים הפיזיים בליגה הם העיקריים שבהם. המאמן הוסיף כי "יש לו את האיכות הטכנית ויש לו רגל שמאל מקסימה. יש לו את היכולת לשחק בקבוצה". לריקו הייתה התחלה הרבה יותר טובה בעונת 2019/2020; הוא ערך 14 פתיחות רצופות בהרכב עבור הקבוצה, החל מניצחון ביתי 3–1 על אברטון. באוקטובר 2019, הוא נבחר לשחקן החודש של המועדון לחודש ספטמבר בסקר שנערך על ידי אתר המועדון, כאשר שיחק כל דקה בליגה וגם סיפק שני בישולים.

ריקו כבש את שערו הראשון במועדון ב־4 בדצמבר 2020, בניצחון 0–4 על בארנסלי.

### ריאל סוסיאדד
ב־26 ביולי 2021, ריקו חזר לספרד והצטרף לריאל סוסיאדד, בחוזה לשנתיים, תמורת תשלום שלא פורסם.

ב-28 באוקטובר ערך את הופעתו הבכורה בקבוצה בהפסד 2–0 לסלטה ויגו. 

ב-13 באוקטובר 2022 כבש את שערו הראשון בניצחון 3–0 על שריף טירספול בליגה האירופית.

### חטאפה
ב-1 בספטמבר 2023 הושאל ריקו לחטאפה לעונה אחת.

ביולי 2024 חתם ריקו על חוזה קבוע בחטאפה.

## קישורים חיצוניים

## הערות שוליים

קטגוריה:מגני כדורגל ספרדים
קטגוריה:כדורגלני ריאל סרגוסה
קטגוריה:כדורגלני לגנס
קטגוריה:כדורגלני בורנמות'
קטגוריה:כדורגלני ריאל סוסיאדד
קטגוריה:כדורגלני חטאפה
קטגוריה:ספרדים שנולדו ב-1993
סיפאקה לבנה שחורת-ראש

**סיפאקה לבנה שחורת-ראש** המכונה גם **סיפאקת פון דר דקאן** (שם מדעי: *Propithecus deckenii*) היא מין של למור מהסוג סיפאקה החיה ביערות נשירים לאורך צפון מדגסקר והיא קרויה על שם החוקר ומגלה הארצות הגרמני קארל קלאוס פון דר דקאן .

סיפאקה זו בעלת זנב באורך 42 עד 48 ס"מ והיא מגיעה לאורך 92 עד 107 ס"מ. הסיפאקה בעלת פרווה לבנה-שמנת ובעלת צידיים צהובים בהירים עד אפורים בעוד הגפיים, החזה, הבטן והצוואר אפורים-כסופים עד חומים בהירים. הפנים שחורות לגמרי ובעלות אף קצר ועיניים צהובות גדולות.

הסיפאקה היא פעילת יום החיה בין העצים של יערות בקבוצות קטנות בגודל של 2 עד 10 פרטים, המטפלים יחדיו בצעירים. הסיפאקות ניזונות בעיקר מעלים לחים וצעירים, לעיתים של עצים קוצניים. הם נעים בקפיצות קלילות תוך שימוש בזנבם הארוך ורגליהם כדי לזנק ביעילות, מה שעוזר להם גם לברוח מטורפים כמו הפוסה ועופות דורסים.

סיפאקה זו מצויה בסכנת הכחדה חמורה לפי הרשימה האדומה של IUCN והיא מין מוגן לפי אמנת וושינגטון.

## קישורים חיצוניים

## הערות שוליים

קטגוריה:טקסונים שתוארו בידי אלפרד גרנדידייה
קטגוריה:אינדריים
קטגוריה:בעלי חיים שתוארו ב-1870
בית הספר אליאנס כרמאנשאה

**בית הספר אליאנס כרמאנשאה** הוקם על ידי ארגון כל ישראל חברים בכרמאנשאה, איראן, בשנת 1904. הוא כלל בית ספר לבנים ובית ספר לבנות, והלימודים נמשכו בו עד גיל 18.

בית הספר סיפק חינוך מודרני לאזרחים היהודים בכרמאנשאה.

מנהליו הראשונים של בית הספר היו ס.י.סאטי בשנת 1905, קוהן בשנת 1908 ואחריו פרנקו, שכיהן בתפקיד במשך עשר שנים.

אליהו רחמים פירנאזאר (1898 – 1988) התחיל ללמוד בבית הספר בשנת 1904. הוא היה אחד מעורכי הדין היהודים-איראנים הראשונים שפעלו באיראן.

בתקופת כהונתו של רזא שאה (1921 – 1941) עברו בתי הספר של כי"ח לפיקוח משרד החינוך האיראני. השם אליאנס שונה לאתחאד.

בשנת 1977 למדו בבית הספר אליאנס כרמאנשאה 314 תלמידים, מתוכם 171 היו יהודים.

לאחר המהפכה האיראנית בשנת 1979, הפסיקו בתי הספר של אליאנס את פעילותם באיראן.

## ראו גם
* בית הספר אליאנס המדאן
* בית הספר אליאנס טהראן
* בתי ספר אליאנס באיראן
* כל ישראל חברים
* יהדות איראן

## הערות שוליים

קטגוריה:בתי ספר של כל ישראל חברים
קטגוריה:יהדות איראן ופרס
קטגוריה:איראן: חינוך
קטגוריה:פרובינציית כרמאנשאה
קלמאר

**קלמאר** (בצרפתית: **קלמא**' ) היא קומונה בפרברים הדרום-מערביים של פריז, צרפת. היא ממוקמת  ממרכז פריז.

העיירה מחולקת לשני חלקים, מופרדים על ידי יער: *bas Clamart*, המרכז ההיסטורי, ו-*petit Clamart* עם עיור שפותח בשנות ה-60 והחליף את שדות האפונה ששכנו במקום. קנטון קלמאר כולל רק חלק מהקומונה. החלק השני של הקומונה שייך לקנטון לה פלסיס-רובינסון.

## גאוגרפיה
### המקומות הקרובים ביותר
* פונטנה-או-רוז
* איסי-לה-מולינו
* ווה
* מיודון
* לה פלסיס-רובינסון
* סברה

## היסטוריה
### Les petits pois (אפונה)
שם העיר מפורסם בגסטרונומיה הצרפתית. התמחות עם אפונה כתוספת, נקראת " *à la Clamart*". מכיוון שהיא קרוב הלפריז ולשוק המרכזי שלה (לה אל), האפונה של קלמארט הייתה הראשונה של העונה.

### ניסיון ההתנקשות של דה גול
ב-22 באוגוסט 1962 נשיא צרפת שארל דה גול היה יעד לניסיון התנקשות שארגן לוטננט-קולונל ז'אן בסטיאן-ת'ירי של חיל האוויר הצרפתי. כאשר הסיטרואן DS 19 השחורה של דה גול עברה דרך פטיט-קלמארט פגשה אותה מטח של אש תת-מקלעים. דה גול ופמלייתו, שכללה את אשתו, שרדו את הניסיון ללא נפגעים או פציעות חמורות, בעוד שמבצעי הניסיון נעצרו כולם והועמדו למשפט. מנהיג ניסיון ההתנקשות, ז'אן בסטיאן-ת'ירי, הוצא להורג על ידי כיתת יורים לאחר הרשעתו ב-1963, והיה האדם האחרון שהוצא להורג על ידי כיתת יורים בצרפת.

## תחבורה
תחנת קלמר, השייכת לקו רכבת הפרברים טרנסיליאן פריז-מונפרנאס, נמצאת בעיר. ישנם גם מספר קווי אוטובוס המקשרים בין קלמאר לעיירות שכנות.

## חינוך
לקלמארט יש מספר בתי ספר יסודיים, ושיוך התלמידים נקבעת לפי מקום המגורים שלהם.

חטיבות ביניים:
* קולג' אלן פונייה
* קולג' מאיסון בלנץ'

בית ספר תיכון: לקלמארט יש בית ספר תיכון אחד, הממוקם בסמוך ל-*Haut de Clamart': Lycée Jacques Monod*

## אישים
* אנרי מאטיס חי בקלמארט לפני מלחמת העולם הראשונה.
* רוג'ה קוט נולד בקלמאר.
* ז'אן ארפ וסופי טאובר-ארפ חיו בקלמאר בשנות ה-30.
* יאסר ערפאת מת בבית החולים של קלמאר בשנת 2004.
* ז'אן בסטיאן-ת'ירי, מנהיג ניסיון ההתנקשות בשארל דה גול ב-1962.
* ניקולאי ברדיאייב מת בקלמאר ב-1948.
* בולאט אוקוג'אבה מת בקלמאר ב-1997.
* חאתם בן ערפה נולד בקלמאר ב-1987.
* ז'וליאן קאפק, אתלט.
* ת'אופן, ארכיבישוף ותאולוג של הכנסייה האורתודוקסית המזרחית, חי כאן ב-1931.
* ביופורד דילייני, אמן יליד אמריקה, עבר לעיר ב-1953.
* ונסן פוארייה, שחקן כדורסל מקצועי של ריאל מדריד מהליגה ACB, נולד בקלמאר ב-1993.
* סלין בוטייה, שחקנית גולף מקצוענית בסבב LPGA ובסבב האירופי לנשים, נולדה בקלמאר ב-1993.
* אלכסנדר בלונז, שחקן כדוריד נורווגי נולד בקלמאר בשנת 2000.
* אלרי בליין, מחבר YA, התגורר בעיר לפני שהיגר לארצות הברית ב-2021.

## יחסים בינלאומיים
קלמאר היא עיר תאומה עם:
* 
* 
* 
* 
* 

## קישורים חיצוניים

*  (בצרפתית)

* New residents' welcome website  (בצרפתית)
* 

## הערות שוליים

קטגוריה:או-דה-סן: ערים
המקום בו פרפרים לא עפים

**המקום בו פרפרים לא עפים** (בצ'כית: **Kam motýli nelétají**) הוא סרט עלילתי שנכתב ובוים על ידי רומן ניימץ, בכיכובם של השחקנים דניאל קרייצ'יק וייז'י וויטה. עלילתו מתרחשת בעיר קאדאן שבצ'כיה ובאזורי מערות. הסרט הוקרן בבכורה ב-16 במאי 2022.

## עלילה
[ממוזער|[ייז'י וויטה (משמאל) ודניאל קרייצ'יק (מימין) במערה, באחת הסצנות בסרט]]
**דניאל** (דניאל קרייצ'יק) הוא בחור משונה שגר עם הוריו, שרבים ביניהם ללא הרף, ואיתם הוא לא מסתדר במיוחד. הוא סטודנט, יש לו מעט חברים והוא שומר על מרחק מאנשים אחרים. אף אחד לא מבין אותו, והוא לא כמו כולם. בקרוב ימלאו לו תשע-עשרה, והדבר האחרון שהוא מתכוון לבזבז עליו זמן הוא להתכונן לסיום הלימודים המתקרב.

**אדם** (ייז'י וויטה) הוא המורה בכיתתו של אדם. הוא הומוסקסואל שנמצא במערכת יחסים עם בן זוגו, **דייוויד** (יאקוב קרייצ'ה), הנשמרת בקפידה בסוד מאחורי דלת דירתם.

דניאל ואדם חיים בבועות שלהם, עד שלפתע שניהם יחד נקלעים במקרה לסכנת חיים במהלך טיול כיתתי. בהיותם אבודים בחשכה ומנותקים משאר העולם, שניהם מחפשים דרך מילוט, ונלחמים על הישרדותם.

## שחקנים
* דניאל קרייצ'יק – דניאל
* ייז'י וויטה – אדם
* ירוסלב דושק – מנהל בית הספר
* סימונה באבצ'קובה – המורה סטליקובה
* קלרה מלישקובה – אמו של דניאל
* מרטין מישיצ'קה – אביו של דניאל
* יאקוב קרייצ'ה – דייוויד

## פרסים ומועמדויות
הסרט הוקרן במגוון פסטיבלי קולנוע ברחבי העולם, ביניהם פסטיבל הסרטים פריימליין, פסטיבל הקולנוע הגאה של אטלנטה, Out on Film  ועוד. בישראל, הסרט הוקרן בפסטיבל הבינלאומי לקולנוע גאה ובסינמטק תל אביב. כמו כן, הוא זכה בפרסים בחלק מהם.

## קישורים חיצוניים

* 

## הערות שוליים

קטגוריה:סרטים צ'כים
קטגוריה:סרטי 2022
קטגוריה:סרטי דרמה
קטגוריה:סרטי הרפתקאות
קטגוריה:סרטי להט"ב